Diari Oficial de la Generalitat Valenciana


Sumari del DOGV 7042, del 10-06-2013 (2013/5602)

Aprovació del projecte de xarxa de sanejament per a donar servici a la Junta de Districte Local al carrer del Col·legi a El Rebolledo.
--------------------------------------------------------------------------------------------------------------------------------------

### Dades del document

Número de DOGV
:   7042

Data del DOGV
:   10-06-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5602


Data del document
:   27-05-2013

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Aprovació del projecte de xarxa de sanejament per a donar servici a la Junta de Districte Local al carrer del Col·legi a El Rebolledo. [2013/5602]  
La Junta de Govern Local, el dia 20 de maig de 2013, va adoptar, entre altres, l'acord següent:   
«Aprovació del projecte de xarxa de sanejament per a donar servici a la Junta de Districte Local al carrer de l'Escola a El Rebolledo.  
Es ret compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
Amb data 18 d'abril de 2013, Aigües Municipalitzades d'Alacant, Empresa Mixta, ha presentat el projecte de xarxa de sanejament per a donar servici a la Junta de Districte Local al carrer de l'Escola a El Rebolledo, en la memòria del qual s'assenyala que té per objecte «plantejar, dissenyar i valorar el traçat necessari per a ampliar la xarxa de sanejament existent perquè puga connectar-s'hi la parcel·la sol·licitant».  
El document ha sigut redactat per AMAEM, com a entitat gestora del servici de manteniment i explotació de la xarxa de sanejament, amb motiu de la sol·licitud de la Regidoria de Participació Ciutadana i Partides Rurals, sobre la possibilitat de dotar la Junta de Districte Local, situada al carrer de l'Escola a El Rebolledo, del servici de clavegueram.   
  
Consta dels documents següents:   
1. Memòria i annexos.  
Annex 1: petició de servicis afectats.  
Annex 2: recopilació de servicis afectats.  
Annex 3: pla d'obra.  
Annex 4: control de qualitat.  
2. Plànols.  
3. Plec de condicions.  
4. Pressupost.  
5. Estudi de seguretat i salut.  
6. Estudi de gestió de residus.  
El pressupost general de les obres ascendix a la quantitat de trenta mil sis-cents quaranta-cinc euros amb cinquanta-dos cèntims (30.645,52 euros), IVA inclòs.  
El termini d'execució es fixa en un mes, comptat a partir de la firma de l'acta de replantejament.   
En relació amb el projecte, el Servici de Gestió i Urbanització ha emés un informe, de data 29 d'abril de 2013, en el qual assenyala que no hi ha cap inconvenient en l'aprovació. També explica que l'actuació projectada, que prolonga la xarxa de sanejament del carrer de l'Escola del Rebolledo fins a la intersecció amb el carrer Bolós, soluciona la problemàtica d'abocament de les aigües residuals generades per la Junta de Districte Local situada a El Rebolledo i en garantix l'evacuació per gravetat a la xarxa municipal disponible al carrer de l'Escola».   
  
En el mateix informe, s'expressa que «perquè les obres projectades complisquen la funció d'evacuació de les aigües residuals generades per la Junta de Districte Local del Rebolledo, s'han de fer en l'interior de la parcel·la municipal les obres de conducció i abocament cap al punt de connexió previst per esta actuació».  
La competència per a adoptar este acord correspon a la Junta de Govern Local, segons l'article 127.1, apartat d, de la Llei 7/1985, de 2 d'abril, reguladora de les bases del règim local, segons la redacció donada per la Llei 57/2003, de 16 de desembre, de mesures per a la modernització del govern local. És innecessària l'exposició pública, d'acord amb el que preveu l'article 155.4 de la Llei 16/2005, de 30 de desembre, de la Generalitat, urbanística valenciana.  
  
Per tant, la Junta de Govern Local adopta els acords següents:   
  
  
Primer. Aprovar el projecte de xarxa de sanejament per a donar servici a la Junta de Districte Local al carrer de l'Escola del Rebolledo, redactat per Aigües Municipalitzades d'Alacant, Empresa Mixta.  
  
Segon. Notificar el contingut d'esta resolució a Aigües Municipalitzades d'Alacant, Empresa Mixta, i advertir-la que s'han de tindre en compte les recomanacions assenyalades en l'informe del Servici de Gestió i Urbanització de data 29 d'abril de 2013, assenyalades en la part expositiva anterior.  
  
Tercer. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana.  
  
Quart. Comunicar esta resolució a la Regidoria de Participació Ciutadana i Partides Rurals».  
  
Es fa públic, segons el que disposa l'article 152 de la Llei 16/2005, de 30 de desembre, de la Generalitat, urbanística valenciana, amb l'advertiment que contra l'acord, que posa fi a la via administrativa, i davant de l'òrgan que el dicta, s'hi pot interposar, per un escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o bé este directament, davant del Jutjat Contenciós Administratiu d'Alacant, en el termini de dos mesos, comptadors, ambdós terminis, a partir de l'endemà de la publicació d'este edicte en el Butlletí Oficial de la Província d'Alacant.  
  
  
Alacant, 27 de maig de 2013.- El vicesecretari: Germán Pascual Ruiz-Valdepeñas. La regidora d'Urbanisme: Marta García-Romeu de la Vega.